มีอาการตัวลุ่มๆ เมื่อยเนื้อเมื่อยตัว เจ็บคอนิดหน่อย เแนอะไรหรอค่ะ
สวัสดีค่ะ อาการตัวรุมๆ ปวดเมื่อยตัว เจ็บคอ อาจเป็น1.ไข้หวัดธรรมดา เกิดจากเชื้อไวรัสได้หลายชนิด อาการได้แก่ มีไข้ ปวดหัว ปวดเมื่อยตัว เจ็บคอ ไอ มีเสมหะ เสียงแหบ จาม มีน้ำมูก คัดจมูก ตาแดง บางรายมีอาการอาเจียน หรือท้องเสียร่วมด้วยได้ มักหายได้เองใน 1 สัปดาห์2.ไข้หวัดใหญ่เกิดจากการติดเชื้อไวรัสกลุ่มอินฟลูเอนซา (Influenza) อาการคล้ายไข้หวัด แต่มักรุนแรงกว่าและเกิดขึ้นรวดเร็วกว่า ส่วนใหญ่จะหายได้เองเช่นกันในเวลาประมาณ 1 สัปดาห์ แต่อาจมีอาการอ่อนเพลียต่อเนื่องได้นานหลายสัปดาห์3.คออักเสบหรือคอหอยอักเสบ (pharyngitis)มักเป็นผลจากโรคไข้หวัดหรือไข้หวัดใหญ่ดังกล่าวข้างต้น มีประมาณ 10%-15% ที่เกิดจากเชื้อแบคทีเรีย ซึ่งมักจะมีไข้สูง หนาวสั่น คอแดง เจ็บคอ กลืนลำบาก มีจุดหรือแผ่นสีขาวหรือสีเทาบริเวณลำคอ ต่อมน้ำเหลืองบริเวณคอบวมโต4.ทอนซิลอักเสบ(Tonsillitis)สาเหตุส่วนใหญ่เกิดจากเชื้อไวรัสที่ทำให้เกิดไข้หวัด ไข้หวัดใหญ่ หรือเชื้อไวรัสอื่น ๆ อีกหลายชนิด มีประมาณ 15%-20% เกิดจากเชื้อแบคทีเรีย โดยหากเกิดจากเชื้อไวรัส จะมีอาการของไข้หวัดดังกล่าว ร่วมกับต่อมทอนซิลทั้งสองข้างโตและแดงเล็กน้อย ส่วนใหญ่มักจะหายได้เองภายใน 7-10 วันแต่หากเป็นทอนซิลอักเสบจากเชื้อแบคทีเรีย จะไม่มีอาการของไข้หวัด ต่อมทอนซิลทั้งสองข้างจะบวมโต สีแดงจัด และมักมีแผ่นหรือจุดหนองขาว ๆ เหลือง ๆ ติดอยู่บนทอนซิล และจะมีอาการเจ็บคอมากจนกลืนน้ำและอาหารได้ลำบาก มีไข้สูง หนาวสั่น อาจตรวจพบต่อมน้ำเหลืองที่ข้างคอด้านหน้าโตการดูแลตนเองในเบื้องต้น ไม่ว่าจะเกิดจากสาเหตุใด ได้แก่ การดื่มน้ำเปล่ามากๆ งดน้ำเย็น พักผ่อนเยอะๆ ทานอาหารที่มีประโยชน์โดยเฉพาะผักและผลไม้ ทานอาหารอ่อน ๆ รสจืด งดสูบบุหรี่และดื่มแอลกอฮอล์บ้วนปากล้างลำคอด้วยน้ำเกลือ และทานยาลดไข้เมื่อมีไข้หากมีอาการรุนแรงที่คาดว่าน่าจะเป็นคออักเสบหรือทอนซิลอักเสบที่เกิดจากเชื้อแบคทีเรีย เช่น เจ็บคอมาก ไข้สูง ต่อมทอนซิลบวมโต แดงมาก หรืออาการเป็นนานมากกว่า 1 สัปดาห์ แนะนำให้ไปพบแพทย์เพื่อรับยาปฏิชีวนะฆ่าเชื้อรักษานะคะ ขอให้หายไวไวค่ะ